9. ΒΑΣΙΛΙΚΟΝ ΔΙΑΤΑΓΜΑ της 11/17 Νόεμ.1958 Περί άρσεως της, δυνάμει του Α.Ν.1318/49 του κυρωθέντος δια του Νόμ.1586/50 αναστολής εξυπηρετήσεως υποχρεώσεων Δημοσίου Χρέους της εκ της διαιτητικής αποφάσεως οφειλής του Ελληνικού Δημοσίου προς την Γαλλικήν Εταιρίαν Διανομής Ύδατος Θεσσαλονίκης. Έχοντες υπ’ όψει τας διατάξεις των παρ.1 και 2 του άρθρ.1 του Α.Ν.1318/49 κυρωθέντος δια του άρθρου πρώτου του Νόμ.1586/50 «περί κυρώσεως και συμπληρώσεως του υπ’ αρίθ.1318/1949 Α.Νόμου «περί αναστολής εξυπηρετήσεως δανειακών υποχρεώσεων εις ξένα νομίσματα κλπ.» εν συνδυασμώ και προς την παρ.2 του άρθρου δευτέρου του ως ανωτέρω Νόμ.1586/50, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρον μόνον.-Η δυνάμει του Α.Νόμου 1318/ 1949 του κυρωθέντος δια του Νόμου 1586/1950 υφισταμένη αναστολή εξυπηρετήσεως της εκ της από 20 Μαΐου 1930 διαιτητικής αποφάσεως του επιδιαιτητού OSTERTAG απορρεούσης οφειλής του Ελληνικού Δημοσίου προς την Γαλλικήν Εταιρίαν Διανομής Ύδατος Θεσσαλονίκης αίρεται δια του παρόντος. Εις τον Ημέτερον επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος. 